  Наталия Сильвестрова 11-тӥ инвожое Ижкарын, Карлэн но Россилэн нуналзы азьын, Хоръёслэн бадӟым соборзы ортчоз. Ужрад 25-тӥзэ радъяське ни. Со сярысь кар администрацилэн пресс-службаез ивортӥз. 2023-тӥ арын Хоръёслэн бадӟым соборзы крезьгурчи Сергей Рахманиновлы 150 ар тырмонэзлы но крезьгурчи Пётр Чайковскийлэн улонысь кошкем дырысен 130 ар тырмонлы сӥземын луоз. Концертэ Удмуртиысь Кун симфони оркестр, Ижкарысь П. И. Чайковский нимо муниципал камерной хор, академической хоровой капелла пыриськозы. Ужрад улсын Александр Невский нимо черк азьын Ижкарысь искусствоосъя нылпи школаослэн огазеям хорзы но «Многоголосие» инклюзивной хор кырӟалозы. Концертын Пётр Чайковскийлэн, Сергей Рахманиновлэн, туала крезьгурчиослэн произведениоссэс кылзӥськыны луоз. Вань пыриськисьёслэн огазеям хорзы ӟуч но удмурт крезьгурчиослэсь ужъёссэс быдэстоз. Кырӟанъёс тылъёсын шоу улсын чузъяськозы. Пусъём, «Культурный Капитал Ижевска» фондлэн но П. И. Чайковский нимо муниципал камерной хорлэн «Хоръёслэн бадӟым соборзы» ӵектосся Азьмуртлэн лулчеберет кичӧлтонъёсъя фондэзлэн вожвылъяськоназ вормиз но 2 миллион манет грант утӥз. Тегъёс: Лулчеберет крезьгур Ижкар Удмуртия  